**LIQUI MOLYn moottori käy täydellä teholla**

Saksalainen voiteluaineasiantuntija on palkannut vuoden ensimmäisellä puoliskolla 67 uutta työntekijää

**Kesäkuu 2019 – LIQUI MOLY -tuotteiden avulla moottorit ja muut koneet pyörivät ongelmitta. Myös yrityksen oma moottori käy luotettavasti ja täydellä teholla. Vuoden ensimmäisen puolivuotisjakson aikana saksalainen öljy- ja lisäainevalmistaja on saanut 67 uutta työntekijää, joista 19 on saapunut yritykseen touko- ja kesäkuun aikana. Uusimmat lisäykset ovat kohdistuneet yrityksen pääkonttoriin, öljytehtaaseen, Portugalin tytäryhtiöön sekä myyntiorganisaatioon Alankomaissa.**

19 uudesta työntekijästä yksitoista on aloittanut yrityksen pääkonttorissa Ulmissa. Saarlandissa sijaitseva öljytehdas on saanut kuusi uutta työntekijää. Kaksi työntekijää on aloittanut työnsä LIQUI MOLY Iberiassa. Iberian niemimaan liiketoiminnasta vastaavan tytäryhtiön pääkonttori sijaitsee Portugalissa. Alankomaiden myyntiorganisaatioon puolestaan palkattiin kaksi uutta myyjää. Siten voiteluaineasiantuntijan palkkalistoilla on nyt 890 henkeä, ja yhteensä vuoden 2019 ensimmäisellä puoliskolla yritys on palkannut 67 uutta työntekijää. Se merkitsee kahdeksan prosentin kasvua.

Suurin osa LIQUI MOLYn työntekijöistä työskentelee Ulmissa. Siellä työntekijöitä on noin 390. LIQUI MOLY Iberiassa on 15 työntekijää. Etelä-Afrikan ja Yhdysvaltain tytäryhtiöissä on kummassakin 31 työntekijää. Vastikään perustetussa Italian tytäryhtiössä on kuusi työntekijää.

LIQUI MOLY esitteli vuoden 2018 tilinpäätöksensä vähän aikaa sitten ja haluaa jatkaa kasvukäyrällä. ”Siihen me tarvitsemme korkeasti koulutettuja ihmisiä. Onkin loogista, että mielestäni työntekijöiden määrä on se asia, jota yritysten pitäisi ennen kaikkea pyrkiä lisäämään”, toimitusjohtaja Ernst Prost sanoo.

Työntekijöiden määrä on lisääntynyt lähes kaikilla alueilla: henkilöstöhallinnossa, tutkimus- ja kehitystiimissä, myyntiorganisaatiossa, tuotannossa sekä logistiikassa ja kirjanpidossa. ”Myyntiorganisaatio on avainasemassa. Yrityksen myyntivoima määrää liikevaihdon, tuoton ja lopulta myös taloudellisen menestyksen.” Viennin kannalta tämä tarkoittaa sitä, että pyrimme hoitamaan asiat mahdollisimman usein kulloisessakin maassa toimivien omien myyjiemme kautta. Tämän filosofian mukaisesti Iberian niemimaan tytäryhtiöön on palkattu kaksi uutta teknistä myyjää. Myös Alankomaiden myyntitiimi on saanut kaksi uutta kentällä toimivaa myyjää.

Yritys palkkasi uusia myyjiä myös Saksan kotimarkkinoilleen. ”Kaikki yritykset joutuvat kohtaamaan riskejä. Ne pyritään siksi minimoimaan”, Ernst Prost sanoo. LIQUI MOLYn kohdalla toiminnan monipuolistaminen on tärkeää. Yrityksellä on esimerkiksi erittäin laaja tuotevalikoima. ”Emme esimerkiksi myy tuotteita ainoastaan henkilöautoille vaan myös muunlaisille ajoneuvoille”, toimitusjohtaja sanoo. Sen vuoksi yrityksellä on erityisiä myyntitiimejä, joista yksi keskittyy hyötyajoneuvoihin. Hyötyajoneuvoille tarjottavaa valikoimaa kehitetään tällä hetkellä.

Saksassa valmistettujen tuotteiden maine on autoteollisuutta ravistelleesta dieselskandaalista huolimatta yhä erittäin hyvä sekä Saksassa että muualla maailmassa. Ernst Prost: ”Se on suuri voimavarma, jota me voimme hyödyntää ja jonka avulla me voimme enemmän kuin kompensoida sitä, että Saksassa tuotanto- ja henkilöstökustannukset ovat monia muita maita korkeammat. Premium-tuotteet ja palkkojen polkeminen eivät sovi yhteen. Tarvitsemme korkeasti koulutettuja työntekijöitä.” Ja jotta yritys voi houkutella hyviä työntekijöitä ja saada heidät pysymään yrityksessä, palkkojen on vastattava heidän taitojaan. ”Lisäksi työntekijöiden on voitava hyvin.” LIQUI MOLYn luona tilanne on juuri tällainen, minkä vuoksi monet työntekijät ovat olleet siellä töissä jo vuosikymmenten ajan. ”Ideaalitilanteessa myös heidän kumppaninsa ja jopa jälkikasvunsa työskentelevät täällä. Mielestäni se on todellisen perheyrityksen merkki”, LIQUI MOLYn johtaja sanoo.

Toimitusjohtajan mielestä yrittäjän tai yrityksen on erittäin tärkeä huomioida myös sosiaalinen vastuu. ”Olemme yhä lähempänä 900 työntekijän rajaa”, Ernst Prost iloitsee ja sanoo: ”Nämä työpaikat hyödyttävät verojen muodossa paikallisia kuntia. Myös paikallinen liiketoiminta hyötyy ihmisistä, joilla on vakaa ja hyväpalkkainen työpaikka.”

Kaiken lisäksi taloudellinen menestys tarjoaa yritykselle ja sen toimitusjohtajalle mahdollisuuden tehdä hyvää. Se onnistuu esimerkiksi Ernst Prostin perustamien kolmen säätiön kautta. ”Rahan ansaitsemisessa on järkeä vain silloin, jos ansaittua rahaa voi käyttää merkityksellisellä tavalla.”

**Tietoja LIQUI MOLYsta**

LIQUI MOLYn maailmanlaajuisesti ainutlaatuisen kattavaan valikoimaan kuuluu noin 4000 kemiallista tuotetta – niin moottoriöljyjä, lisäaineita, rasvoja, tahnoja, suihkeita, autonhoitotuotteita, liimoja kuin tiivisteaineita. Vuonna 1957 perustettu LIQUI MOLY kehittää ja valmistaa tuotteensa yksinomaan Saksassa. Kotimarkkinoillaan yritys on lisäaineiden kiistaton markkinajohtaja, ja se valitaan toistuvasti parhaaksi öljymerkiksi. Yritys markkinoi tuotteitaan yli 120 maassa, ja sen liikevaihto oli 544 miljoonaa euroa vuonna 2018.

**Lisätietoja:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de